dh-unibe/image-text_koenigsfelden-charters-post-1500 huggingface dataset:
Allen den, die disen brief sehent oder hoͤrent lesen, ✳ den tuͦn wir kunt, dù eptissenne und der convent Sant Clarun orden von Kùngesvelt, ✳
das ùnser getrùwˀ dienˀ, meistˀ Walthˀ dˀ Zimberman von Uppenfâr, ùns mit grossen trùwen hat gidenat me danne drisig jar ✳ und des
clòsterz erster schafner was, ✳ das ùns der hat gegeben fùnfzig phunt nùwer phennīge vō Zofingeˀ dˀ dˀ mùnze an die mùli zie Dietfurt, dù an
dˀ Àr lit, ✳ und sin wir ime gebunden ze gebenne ewecliche von dˀ selben mùli ellù jar fier mùtte kernen zuͦ dem jarzit des vor gescͥben meistˀ Walthers ✳ und sines vattˀ jarzit, meistˀ ✳ Cuͦnratz, mit dˀ bescheidenheit, das mā von dem selben kernen sol geben ellù jar dē Minren
Bruͣdern uf dirre hofstat zwelf schillinge. ✳ und die sol mā undˀ si teillen je dem bruͦdˀ sin teil. ✳ so het er ùns denne geben einen mùt kernē geltes
uf dˀ wideme ze Spretenbach, den kòft er
vō
dem gotzhuͦs von Englaberg, und ist lidig eigen. ✳ so het er ùns denne geben in der zelge ze Mùlinō
im Birvelt ein juchart acherz und heiset Hasen Juchart und giltet ein mùte roggen, ✳ aber zwo juchart im Solbuͦl, die geltent zwein mùtte roggē,
und von disem guͦt sol dù jarzit meistrin ellù jar zuͦ sinem jarzit zwe viertel roggen geben an das gerude dˀ kilchn̄ ze Windest ✳ un̄ was denne
ùber wirt vō disem vor gescͥbem guͦt, ✳ das sol dù jarzit meistrin vˀkofen und sol die selben phennīge teillen undˀ die vrowan, je dˀ vrowū geben
ir teil ✳ in die hant, ✳ und das sol si tuͦn an dem jarzit des vor gescͥben meistˀ Waltherz. ✳ und des selben tages so sun wir sin jarzit began und
sines vatters und siner muͦter und sines bruͦders und siner swestˀ, fro Meh̄ld, ✳ und sun ime ein sel mese singen des selben tages. ✳ so het er
ùns oͧch geben phunt nùwer phennīge mit dˀ bescheidenheit, wenne got ùbˀ in gebùt, ✳ so sun wir geben den bruͦdˀn uffen dˀ hofstat ein phūt
zuͦ dem male und sinem bihter ✳ x ✳ schillinge un̄ je dem bruͦdˀ einen drisgosten ✳ und die drisig tage, so er erst erstirbet, alle tage siben messe
frùmen und inden selben drisig tagen, so sun wir dirre phennīge vier phunt teillen undˀ arme lùte, die ùns denne dunchent, das es siner
sele allˀ nùzest si. ✳ und
das
sezzet er uffen ùnsˀ gewisin. ✳ und was denne dˀ ùbrigˀ phennīge ist, die sol mā denne teillen undˀ die swestren je dˀ swestˀ ir teil. ✳
und des z einem offen urkùnde so geben wir ime disen brief, besigelt mit ùnserm insigel, ✳ dirre brief wart gegeben zu Kùngesvelt, do
mā zalt vō gottes gebùrt drizehenhudert jar und vier und vierzig jar, ✳ an dem zistag ī der phingest wochun. ✳
Staatsarchiv
AARGAU
Königsf. 205
wist von der mùly zuͦ Diettfùrt
an der Arenn ✳
b vij
conventz brief
Walthers von Uppavar ✳
✳ K ✳
B ✳ 2 ✳